उन्हें पूर्व फ़र्स्ट लेडी एलियानोर रूज़वेल्ट से अपनी तुलना किया जाना भी पसंद नहीं था। एलिजाबेथ ट्रूमैन को फ़र्स्ट लेडी की अपनी भूमिका में कोई ज्यादा दिलचस्पी नहीं थी। वे अपने पति की पत्नी बनकर रहना चाहती थीं, भले ही उनके पति अमरीका के राष्ट्रपति थे। एलिजाबेथ और हैरी स्कूल के दिनों से एक दूसरे से जानते थे। पहले विश्व युद्ध के दिनों में एलिजाबेथ हैरी के खेतों से लौटने का इंतज़ार किया करती थीं। सालों साथ रहने के बावजूद दोनों का रिश्ता गर्मजोशी भरा था। वे दोनों एक दूसरे के इतना करीब थे कि जब एलिजाबेथ और मैरी मार्ग्रेट वॉशिंगटन से अपने गृह राज्य मिसूरी चली गईं तो हैरी ट्रूमैन ख़ुद को अकेला महसूस करने लगे। ब्लेयर हाउस में एलिजाबेथ हैरी का खाने की मेज़ पर इंतज़ार कर रही थीं। हैरी ट्रूमैन वहां पहुंचे, नौकरों को जाने के लिए कहा। अगली सुबह एलिजाबेथ ट्रूमैन ने अपने बटलर से थोड़ा सकुचाते हुए कहा, ”ब्लेयर हाउस के चार पलंग रात में टूट गए हैं। क्या उन्हें बदला जा सकता है?”